recursal/SuperWikiNEXT-32B huggingface dataset:
Η **Δασονομία**, ή **Δασοφυλακή**, είναι ιδιαίτερη δημόσια Αρχή, εκτελεστικού χαρακτήρα, με καθ΄ ύλη και κατά τόπο αρμοδιότητα τα δάση. Η Αρχή αυτή επιμελείται την τήρηση της κατά τόπο δασικής νομοθεσίας και τη δίωξη κάθε σημειούμενης παράβασης της.

Στην Ελλάδα η Αρχή αυτή διαρθρώνεται ως Δασική Διοίκηση, υπό την Γενική Διεύθυνση Δασών και Δασικού Περιβάλλοντος του υπουργείου Γεωργίας, (του σημερινού Υπουργείου Αγροτικής Ανάπτυξης και Τροφίμων), με κεντρικές και περιφερειακές υπηρεσίες νομαρχιακού επιπέδου στις οποίες περιλαμβάνονται Δασαρχεία, Δασονομεία και Δασοφυλάκεια.

Ιστορία
-------

*Κύριο λήμμα: Ελληνική Αγροφυλακή*

Η πρώτη υπηρεσία για την προστασία των δασών και των χωραφιών ιδρύθηκε το 1836 με την ονομασία Αγροφυλακή.

Το 1956 ήταν οργανωμένη με πρότυπο την Ελληνική Χωροφυλακή και υπάχθηκε στο Υπουργείο Προστασίας του Πολίτη. Το 2011, η Αγροφυλακή καταργήθηκε και οι υπηρεσίες της μεταβιβάστηκαν στις διάφορες περιφερειακές δασικές υπηρεσίες.

Από το 2017 και έπειτα, όλοι οι δασοφύλακες είναι ένστολοι.

Παραπομπές
----------

1. ↑  «Δημιουργείται ένστολη Δασοφυλακή». Επαγγελματικό Επιμελητήριο Αθηνών. 31 Αυγούστου 2017.

Πηγές
-----

* "Εγκυκλοπαίδεια Πάπυρος Larousse Britannica" τομ.19ος,σελ.425.
* Κ. Μ. Σταμάτης "Αστυνομικό Δίκαιο" - Αθήναι 1972, σελ.20.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Forest Guard (Greece)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Για άλλα πρόσωπα με το όνομα Αβιμέλεχ, δείτε: Αβιμέλεχ (αποσαφήνιση).

Ο **Αχιμέλεχ** ή **Αβιμέλεχ** που σημαίνει «αδελφός βασιλιά», πιθανώς και Αχιά που σημαίνει «ο Ιεχωβά είναι αδελφός [μου]», είναι πρόσωπο που αναφέρεται στη Παλαιά Διαθήκη. Υπήρξε αρχιερέας όταν η σκηνή της μαρτυρίας βρισκόταν στη Νωβ αλλιώς Νομβά, ο εικοστός στην αρχιερατική γραμμή, που θανατώθηκε αργότερα επειδή βοήθησε τον κυνηγημένο Δαβίδ.

Ο Αχιμέλεχ ήταν γιος του Αχιτώβ και σύμφωνα με τη βιβλική αφήγηση παρέδωσε στον άοπλο φυγά Δαβίδ 5 καρβέλια αγιασμένου άρτου και το ξίφος του Γολιάθ, όταν εκείνος κρυβόταν καταδιωκόμενος από τον Σαούλ. Κατηγορούμενος για ανυπακοή εξαιτίας της καλοσύνης που έδειξε στον Δαβίδ, κλήθηκε από τον βασιλέα Σαούλ βάσει πληροφοριών που παρέσχε ο Δωήκ (Δωέγ) ο Εδωμίτης και καταδικάστηκε σε θάνατο, μαζί με την οικογένειά του και τους άλλους 85 ιερείς που παρίσταντο. Η ποινή εκτελέστηκε από τον ίδιο τον Δωήκ ανηλεώς καθώς «*τη Νωβ, την πόλη των ιερέων, την πάταξε με την κόψη του σπαθιού, άντρα και γυναίκα, παιδί και βρέφος που θηλάζει, ταύρο και γαϊδούρι και πρόβατο με την κόψη του σπαθιού*».

Αιώνες αργότερα, ο Ιησούς αναφέρθηκε σε εκείνο το περιστατικό. Σύμφωνα με την αφήγηση του ευαγγελιστή Ματθαίου, όταν πέρασε με τους μαθητές του μέσα από σπαρμένα χωράφια και έτριψαν στάχυα με τα χέρια τους για να φάνε τους σπόρους του σιταριού, οι Φαρισαίοι τούς κατηγόρησαν για παραβίαση του νόμου για το Σάββατο. Ο Ιησούς τούς αποκρίθηκε: «*Δε διαβάσατε στη Γραφή τι έκανε ο Δαβίδ όταν πείνασε αυτός κι οι σύντροφοί του; Πως μπήκε στο ναό του Θεού, κι έφαγε τους άρτους της προθέσεως, που δεν επιτρεπόταν από το νόμο να τους φάει ούτε αυτός ούτε οι σύντροφοί του παρά μόνο οι ιερείς;*» Και συνέχισε λέγοντας: «*Εδώ έχουμε κάτι ανώτερο από το ναό. Κι αν είχατε καταλάβει τι σημαίνει "αγάπη θέλω και όχι θυσία", δε θα καταδικάζατε αυτούς τους αθώους ανθρώπους. Άλλωστε ο Υιός του Ανθρώπου εξουσιάζει και το Σάββατο*».

Με αυτό το όνομα υπήρχε επίσης ένας Χεττίτης, φίλος του βασιλέα Δαβίδ και ο Αχιμέλεχ ο γιος του Αβιάθαρ. 

Όσον αφορά στα πρόσωπα που παρουσιάζονται με τα ίδια ονόματα είτε ερμηνεύονται από το ότι πιθανώς ο Αβιάθαρ είχε δύο γιους με το όνομα Αχιμελέχ ή όπως πιστεύουν άλλοι, ότι εκ παραδρομής το όνομα βρίσκεται στο *2 Σαμουήλ* 8:17 και στο *1 Χρονικών* 18:16.

Παραπομπές
----------

1. ↑  *1 Σαμουήλ* 14:3, 18
2. ↑  *1 Σαμουήλ* 21:4
3. ↑  *1 Σαμουήλ* 21:9
4. ↑  *1 Σαμουήλ* 22:9-23 *ΜΝΚ*.
5. ↑  *Ματθαίος* 12:1-8, *ΝΜΒ*.
6. ↑  *1 Σαμουήλ* 26:6
7. ↑  *2 Σαμουήλ* 8:17 και *1 Χρονικών* 18:16

Εξωτερικοί σύνδεσμοι
--------------------

* Πολυμέσα σχετικά με το θέμα  Achimelech στο Wikimedia Commons
* Παλαιά Διαθήκη κεφ. 21 - Δαβίδ και Αβιμέλεχ (Αχιμέλεχ)Αρχειοθετήθηκε 2020-01-15 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 21147266863835482300
* GND: 1221229036

 |

 |
Ο **Καισαρισμός** είναι πολιτικό καθεστώς εμπνευσμένο από τον μοναρχικό τύπο διακυβέρνησης που επιθυμούσε να επιβάλει ο Ιούλιος Καίσαρ στη Ρώμη, όπου η εξουσία ήταν συγκεντρωμένη στα χέρια ενός ισχυρού άνδρα, χαρισματικού στρατιωτικού ηγέτη, που έχαιρε της στήριξης του λαού.

Κατά τη διάρκεια της Γαλλικής Επανάστασης και μετέπειτα υπό το Διευθυντήριο, την Υπατεία και, στη συνέχεια, την πρώτη και δεύτερη Γαλλική Αυτοκρατορία, έκαναν την εμφάνισή τους στη Γαλλία καθεστώτα χαρακτηριζόμενα ως «δημοκρατικού καισαρισμού». Τα καθεστώτα αυτά σκοπό είχαν τον ορισμό κυβερνήσεων οι οποίες συγκέντρωναν τις εξουσίες προς όφελος του εκτελεστικού, στηριζόμενες, ταυτόχρονα, στον λαό σε κάθε σημαντική πολιτική επιχείρηση, παρακάμπτοντας διαδικασίες ημι-άμεσης δημοκρατίας, όπως το δημοψήφισμα, για την πραγματοποίηση υπερψηφίσεων (*ναπολεόντειες* υπερψηφίσεις). Η δημοκρατικού χαρακτήρα εμφάνιση κάλυπτε, τότε, την αληθινή φύση του καισαρισμού: την σύγχυση των εξουσιών προς όφελος ενός μη ελεγχόμενου οργάνου, το οποίο και αποτελούσε ακριβή ορισμό του αυταρχισμού.

Ο Ζωρζ Κλεμανσώ συνόψιζε τον καισαρισμό με τα παρακάτω λόγια: *Επιστρέψτε στον Καίσαρα ότι ανήκει στον Καίσαρα... και όλα ανήκουν στον Καίσαρα !* .

Σχετικά Λήμματα
---------------

* Δικτατορία

Παραπομπές
----------

1. ↑  Bertrand Pauvert, *Droit constitutionnel: théorie générale, Ve République*, éd. Studyrama, 2004, p. 205

|  |  |
| --- | --- |
| 

|  |
| --- |
| * Πύλη:Πολιτική
 |

 |
Το **ZIL-4331** ήταν μια γκάμα επαγγελματικών οχημάτων που παράχθηκε από την ZIL από το 1987 μέχρι το 2015. Παρουσιάστηκε ως ο διάδοχος του ZIL-130 αλλά πρακτικά δεν ήταν τίποτα άλλο από μια έκδοση του προηγούμενου φορτηγού με νέο αμάξωμα.

Ιστορία
-------

Τα πρώτα πρωτότυπά του οχήματος παράχθηκαν την δεκαετία του 1970 με το όνομα ZIL-169. Μετά από μερικά χρόνια, αυτά τα οχήματα παρουσιάστηκαν στον Λεονίντ Μπρέζνιεφ όταν είχε επισκεφτεί το εργοστάσιο.

Αρχικά προοριζόταν το όχημα να ήταν τελείως διαφορετικό από τον προκάτοχό του και να έχει μια νέα μηχανή ντίζελ, αλλά λόγω πρακτικών δυσκολίων τελικά αποφασίστηκε να βασιστεί σε μεγάλο βαθμό στο παλιό ZIL-130 αλλά με το νέο αμάξωμα από τα πρωτότυπα φορτηγά, το οποίο ήταν αρκετά μοντέρνο για την εποχή. Οι μόνες σημαντικές αλλαγές ήταν πως η αντοχή και το αμάξωμα του οχήματος είχαν αυξημένη αντοχή σε σχέση με το φορτηγό ZIL-130. Αρχικά, η μηχανή ήταν η ίδια με το ZIL-130, δηλαδή ήταν μια έκδοση από την μηχανή V8 που χρησιμοποιήθηκε στην παλιά λιμουζίνα ZIL-111, και όλα τα εξαρτήματα μπορούσαν να εναλλάσσονται μεταξύ τους.

Βέβαια, μέσα στα χρόνια το όχημα έλαβε πολλούς εκσυγχρονισμούς και μια ντίζελ μηχανή έγινε επίσης διαθέσιμη μαζί με την παλιότερη μηχανή. Παράχθηκε μια αρκετά μεγάλα γκάμα οχημάτων, όπως φορτηγά πλατφόρμας, βαν, λεωφορεία, πυροσβεστικά, τράκτορες, και πολλά άλλα, με τις πωλήσεις όμως να είναι μέτριες. 

Από το 1995, μετά από μια μικρή συμφωνία με την Mercedes, άρχιζε να παράγεται το νέο ZIL-5301. Αυτό το φορτηγό ήταν βασισμένο στο Mercedes T2 και δεν είχε σχεδόν καμία σχέση με τα προηγούμενα φορτηγά της εταιρίας, ήταν πιο μοντέρνο, πιο οικονομικό, και προοριζόταν να αντικαταστήσει το παλιότερο ZIL-130, το οποίο συνέχισε παράλληλα να παράγεται με το ZIL-4331 μέχρι εκείνη την χρονιά ως μια πιο φτηνή εναλλακτική, αλλά και το ίδιο το ZIL-4331. Βέβαια, η εταιρία κατέληξε να παράγει το ZIL-4331 παράλληλα με το ZIL-5301 χωρίς να αντικαταστήσει έτσι άμεσα το προηγούμενο όχημα, με την παραγωγή του ZIL-130 να σταματάει από την εταιρία και να μεταφέρεται στην ανταγωνιστική Amur, μια παλιά θυγατρική της ZIL που πλέον όμως είχε αποκοπεί από αυτήν και είχε γίνει αυτόνομη.

Το ZIL-4329V
Από το 2003, μαζί με την παλιά μηχανή ZIL-111, έγιναν διαθέσιμες και άλλες πιο μοντέρνες και οικονομικές μηχανές. Με την χρεωκοπία της ZIL, η παραγωγή του φορτηγού 4331 και των παραλλαγών του σταμάτησε νωρίς το 2015, με το ZIL-5301 να ακολουθεί μερικούς μήνες μετά.

Μια ενδιαφέρον έκδοση του ZIL-4331 ήταν το ZIL-4329V, το οποίο συνέδεσε το σασί του ZIL-4331 με την καμπίνα από το MAN L2000, μετά από μια συμφωνία της ZIL και της MAN για την παραγωγή ανταλλακτικών και μερική πώληση φορτηγών MAN στην Ρωσία. Βέβαια, μετά το τέλος της συμφωνίας, αυτά τα φορτηγά άρχιζαν να χρησιμοποιούν την καμπίνα από Κινέζικα φορτηγά της Sinotruk, μετά από μια ακόμη συμφωνία της εταιρίας με την ZIL που έγινε. Πουλήθηκαν ελάχιστα οχήματα αυτής της έκδοσης και δεν ήταν επιτυχές.

Αναφορές
--------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ZIL-4331** |

1. ↑

Εξωτερικοί σύνδεσμοι
--------------------

* Η παλιά ιστοσελίδα της ZIL, αρχειοθετημένη
Ο **Ιννοσένζο Τσόκι ντελ Μόντε**, ιταλ.: *Innocenzo Ciocchi del Monte* (π. 1532 - 1577) ήταν ένας περιβόητος καρδινάλιος, του οποίου η σχέση με τον πάπα Ιούλιο Γ΄ (γεννημένο ως Τζοβάννι-Μαρία Τσόκι ντελ Μόντε) προκάλεσε σοβαρό σκάνδαλο στις αρχές του 16ου αι. Γεννήθηκε στο Μπόργκο Σαν Ντονίνo (τώρα Φιντέντσα) από μία ζητιάνα και έναν άγνωστο πατέρα, και τον πήρε ο τότε καρδινάλιος Τζοβάννι-Μαρία Τσόκι ντελ Μόντε. Τού έδωσε θέση στο σπίτι τού αδελφού του καρδινάλιου Μπαλντοβίνo.

Ο καρδινάλιος Τζοβάνι ντελ Μόντε εκλέχθηκε πάπας το 1550, παίρνοντας το όνομα Ιούλιος Γ΄. Στη συνέχεια, κανόνισε για τον Μπαλντοβίνo να υιοθετήσει τον Iννοτσέντσo, και τον διόρισε ως *καρδινάλιο-ανιψιό*, δηλ. επικεφαλής διπλωματικό και πολιτικό πράκτορα του Παπικού Κράτους. Αποδείχθηκε εντελώς ακατάλληλος σε αυτά τα αξιώματα, και η συνεχιζόμενη σχέση του με τον Ιούλιο Γ΄, του οποίου την κλίνη μοιραζόταν ανοιχτά, δημιούργησε σημαντικό σκάνδαλο, τόσο μέσα, όσο και έξω από την Εκκλησία. Μετά το τέλος τού Ιουλίου Γ΄, τον απέφευγαν και τον αγνοούσαν. Παρά το γεγονός ότι διέπραξε βιασμό και φόνο, κατάφερε να κρατήσει τον πίλο τού καρδινάλου, και του δόθηκε η άδεια να επιστρέψει στη Ρώμη μετά από αρκετές περιόδους εξορίας. Το τέλος του πέρασε χωρίς να παρατηρηθεί, και τάφηκε στο παρεκκλήσιο της οικογένειας Τσόκι ντελ Μόντε στη Ρώμη.

1. 1 2  Burkle-Young & Doerrer 1997.
*Για άλλους με όμοιο όνομα δείτε Βασίλειος Β. Μελάς, Βασίλειος Μ. Μελάς.*

Ο **Βασίλειος Γ. Μελάς** (1819 - 5 Οκτωβρίου 1885) ήταν Έλληνας ευεργέτης και λόγιος του 19ου αιώνα.

Βιογραφικά στοιχεία
-------------------

Γεννήθηκε στην Κωνσταντινούπολη το 1819. Το πραγματικό του επώνυμο ήταν Στρατηγόπουλος αλλά λόγω του μελαμψού χρώματος της οικογένειας του πήρανε τελικά το επώνυμο Μελάς. Αδελφός του ήταν ο Λέων. Πατέρας του ήταν ο Φιλικός Γεώργιος Μελάς από τα Ιωάννινα που είχε καταφύγει στην Κωνσταντινούπολη, πριν επιστρέψει το 1821 στην αγωνιζόμενη Ελλάδα. Φεύγοντας από την Κωνσταντινούπολη για να γλυτώσουν τη σύλληψη από τους Τούρκους το 1821 και αφήνοντας εκεί όλα τα υπάρχοντα τους, πήγανε πρώτα στην Οδησσό και μετά στη Κέρκυρα. Εκεί τελείωσε το σχολείο και μετά ταξίδεψε στο Λονδίνο, όπου εργάστηκε στην επιχείρηση μιας γνωστής του οικογένειας, της Κοργιαλένιου.

Ο Βασίλειος επιδόθηκε από μικρός στο εμπόριο, αρχίζοντας στη Σύρο και αργότερα στο Ταγκανρόκ της Ρωσίας. Διέτριψε εκεί μερικά χρόνια και εν συνεχεία εγκαταστάθηκε στο Λονδίνο, όπου μετά από δύο χρόνια νυμφεύτηκε τη θυγατέρα του Κωνσταντίνου Γεραλοπούλου. Ίδρυσε τον εμπορικό οίκο "Αδελφοί Μελά" αποκτώντας μεγάλη περιουσία. Στον ελεύθερό του χρόνο ασχολήθηκε με τη μεγάλη του αγάπη, τα γράμματα και ιδιαίτερα την ποίηση. Βλέποντας όμως τα τεράστια προβλήματα της Ελλάδας μετά την Τουρκοκρατία, αποφασίζει να συμβάλει στη μόρφωση των παιδιών ολόκληρης της Ελλάδας. 

Κληροδοτεί με τη διαθήκη του το μέγαρό του στην Πλατεία Κοτζιά, συνολικής εκτάσεως 16.000 τμ, για την ίδρυση και συντήρηση νηπιαγωγείων. Έτσι δημιουργήθηκε το Νηπιακό Επιμελητήριο Μελά το οποίο έκτισε και συντήρησε σε Ελλάδα και Βαλκάνια περίπου 261 σχολεία και νηπιαγωγεία για 115 χρόνια. Θεωρείται ο θεμελιωτής του θεσμού των Νηπιαγωγείων.

Το 1876 περίπου αποσύρθηκε από το εμπόριο και επανήλθε στην Ελλάδα, όπου εγκαταστάθηκε στην Αθήνα. Αρρώστησε βαριά και πέθανε στις 5 Οκτωβρίου 1884 στο Παρίσι.

Πηγές
-----

* Ιωάννης Αρσένης (1886). *Ποικίλη Στοά: Εθνική εικονογραφημένη επετηρίς*. Αθήνα: Επί του Τυπογραφείου Αττικού Μουσείου. Ανακτήθηκε στις 17 Μαΐου 2010.

Παραπομπές
----------

1. ↑  ΠΑΠΑΣΤΑΥΡΟΣ, ΑΝΑΣΤΑΣΙΟΣ (2010). *ΗΠΕΙΡΩΤΕΣ ΕΘΝΙΚΟΙ ΕΥΕΡΓΕΤΕΣ*. ΑΘΗΝΑ: ΑΠΕΙΡΩΤΑΝ. σελ. 303. ISBN 9789608968936.
{{πληροφορίες προσώπου 
Η **Αγάπη Μολυβιάτη-Βενέζη** (γεν. 1900-1995) γεννήθηκε στο Αϊβαλί της Μ. Ασίας και ήταν Ελληνίδα λογοτέχνης και ποιήτρια.

Βιογραφία
---------

Το 1922, παρά τις απέλπιδες προσπάθειές της, δεν κατάφερε να σώσει τον αδελφό της Ηλία Βενέζη, κατόπιν διάσημο λογοτέχνη, από τα τάγματα εξόντωσης. Άλλωστε για την εμπειρία του στα τάγματα εξόντωσης, ο Ηλίας Βενέζης έχει γράψει το συγκλονιστικό *Νο 31328*. Με την Μικρασιατική Καταστροφή, σύσσωμη η οικογένεια Μέλλου-Βενέζη εγκαταστάθηκε στη Μυτιλήνη. Ήταν σύζυγος του συμπατριώτη της Γεωργίου Μολυβιάτη και απέκτησε δυο γιους: τον Πέτρο Μολυβιάτη, μετέπειτα πρέσβη, υπουργό Εξωτερικών και στενό συνεργάτη του Κωνσταντίνου Καραμανλή, και τον Αντώνη Μολυβιάτη, επί χρόνια διευθυντή της ελβετικής αεροπορικής εταιρίας Swiss Air στην Αθήνα. Λόγω της εργασίας του συζύγου της, έζησε για αρκετό καιρό και στη Λαμία. Πέθανε σε ηλικία 95 ετών στην Αθήνα.

Έργο
----

Όπως και ο αδελφός της, Ηλίας Βενέζης, η Αγάπη Μολυβιάτη είχε μια λαμπρή πορεία στα ελληνικά Γράμματα. Το 1976 εκδόθηκε η πρώτη ποιητική της συλλογή *Το πρόσωπο της ζωής* και το 1978 *Τα σονέτα*, τα οποία απέσπασαν εξαιρετικές κριτικές. Το 1981 εκδόθηκε *Το χρονικό των δέκα ημερών*, το όποιο απέσπασε το Α΄ Βραβείο Ειρήνης και Φιλίας Άμπντί Ιπεκτσί και το Α΄ Βραβείο Εστίας Νέας Σμύρνης. Επανεκδόθηκε το 1986.

Παραπομπές
----------

1. ↑  «ΙΩΛΚΟΣ Εκδόσεις - Σονέτα - Μολυβιάτη, Αγάπη - Ελληνική Ποίηση, Ποίηση». *ΙΩΛΚΟΣ Εκδόσεις*. Ανακτήθηκε στις 25 Μαρτίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6794158369774101460007
* **ΕΒΕ**: 265441
* **AA**: 21062
* **BiblioNet**: **71979**
* SUDOC: 242250459

 |

 |
Η **πεντόζη** είναι ένας μονοσακχαρίτης με πέντε άτομα άνθρακα. Η πεντόζη οργανώνεται σε δύο ομάδες: την αλδοπεντόζη, η οποία έχει ως χαρακτηριστική ομάδα την αλδεΰδη στη θέση 1. Η χαρακτηριστική θέση της κετοπεντόζης είναι η κετόνη στη θέση 2 ή 3. Στο κύτταρη, η πεντόζη έχει υψηλότερη μεταβολική σταθερότητα σε σχέση με την εξόζη.

Αλδοπεντόζες
------------

Οι αλδοπεντόζες έχουν τρία στερεογονικά κέντρα. Ως εκ τούτου, οκτώ (23) διαφορετικά στερεοϊσομερή μπορούν να εμφανιστούν.

|  |  |  |  |
| --- | --- | --- | --- |
| Δ-Αραβινόζη | Δ-Λυξόζη | Δ-Ριβόζη | Δ-Ξυλόζη |
| Λ-Αραβινόζη | Λ-Λυξόζη | Λ-Ριβόζη | Λ-Ξυλόζη |

Η ριβόζη είναι συστατικό του ριβονουκλεϊκού οξέως, ενώ η συγγενική δεοξυριβόζη είναι συστατικό του δεοξυριβονουκλεϊκού οξέως. Οι φωσφορισμένες πεντόζες είναι σημαντικά προϊόντα του φωσφορικού μονοπατιού της πεντόζης. Το σημαντικότερο προϊόν είναι η ριβόζη 5-φωσφάτο, το οποίο χρησιμοποιείται στη σύνθεση των νουκλεοτιδίων και των νουκλεϊκών οξέων. Άλλο ένα σημαντικό προϊόν είναι η ερυθρόζη 4-φωσφάτο, το οποίο χρησιμοποιείται στη σύνθεση των αρωματικών αμινοξέων.

Κετοπεντόζες
------------

Οι 2-κετοπεντόζες έχουν δύο στερεογονικά κέντρα και ως εκ τούτου, τέσσερα (22) διαφορετικά στερεοϊσομερή μπορούν να εμφανιστούν. Οι 3-κετοπεντόζες είναι σπάνιες.

|  |  |
| --- | --- |
| Δ-Ριβουλόζη | Δ-Ξυλουλόζη |
| Λ-Ριβουλόζη | Λ-Ξυλουλόζη |

Δεοξυσάκχαρα
------------

Η μία υπάρχουσα δεοξυπεντόζη έχει δύο στερεοϊσομερή: επομένως δύο στερεοϊσομερή μπορούν να εμφανιστούν.

|  |
| --- |
| Δ-Δεοξυριβόζη |
| Λ-Δεοξυριβόζη |

Ιδιότητες
---------

Οι χαρακτηριστικές ομάδες των αλδεϋδών και των κετονών σε αυτούς τους υδατάνθρακες αντιδρούν με τις γειτονικές χαρακτηριστικές ομάδες υδροξυλίου για να σχηματίσουν ενδομοριακές ημιακετάλες και ημικετάλες, αντίστοιχα. Η προκύπτουσα δομή δαχτυλιδιών σχετίζεται με το φουράνιο, και ονομάζεται φουρανόζη. 

Ένα πολυμερές αποτελούμενο από σάκχαρα πεντόζης λέγεται πεντοζάνη.

### Δοκιμές για πεντόζες

Οι πιο σημαντικές δοκιμές για πεντόζες βασίζονται στην μετατροπή της πεντόζη σε φουρφουράλη, η οποία στη συνέχεια αντιδρά με χρωμοφόρη. Στο τεστ πεντοζών του Τόλενς (το οποίο δεν πρέπει να συνδέεται με το αντιδραστήριο Τόλενς για τη μείωση των σακχάρων) το δαχτυλίδι της φουρφουράλης αντιδρά με φλωρογλουκινόλη για να παραγάγει μια χρωματισμένη ένωση. Στο τεστ του Μπιάλ η πεντόζη αντιδρά με ορκινόλη. Στα διάφορα τεστ, οι πεντόζες αντιδρούν πολύ πιο έντονα και γρήγορα από τις εξόζες.

Παραπομπές
----------

1. ↑  Pentose, Merriam-Webster
2. ↑  Oshitna, K. and Tollens, B. Ueber Spectral-reactionen des Methylfurfurols. Ber. Dtsch. Chem. Ges. 34, 1425 (1901)
3. ↑  Pavia, Donald L. (2005). *Introduction to Organic Laboratory Techniques: A Small Scale Approach* (στα Αγγλικά). Cengage Learning. σελ. 447. ISBN 0534408338.
Η **Lacta** είναι μια ελληνική εταιρεία 100% ελληνική με μια σειρά ελληνικών προϊόντων σοκολάτας που εισήχθησαν τη δεκαετία του 2025από τον ζαχαροπλάστη Σπυρίδων Παυλίδη, που ιδρύθηκε το 1841 στην Αθήνα. Το 1991, η εταιρεία του Παυλίδη πωλήθηκε στην Kraft Foods Inc. που μετονομάστηκε σε Mondelēz International. Εκτός από την κλασσική ράβδο σοκολάτας γάλακτος, υπάρχουν πολλές διαφορετικές μορφές και γεύσεις της, όπως Oreo, φουντούκι, φράουλα, κλπ. Η Lacta διανέμεται επίσης στην Κύπρο.

Παραπομπές
----------

1. ↑  «Lacta - "Η γεύση της αγάπης"». *Lacta Messages*. Ανακτήθηκε στις 22 Μαρτίου 2019.
2. ↑  «Home | Europe | Mondelēz International, Inc». *eu.mondelezinternational.com*. Ανακτήθηκε στις 22 Μαρτίου 2019.
Ο **Κώστας Αντωνίου** (Αθήνα, 19 Απριλίου 1962) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του μέσου.

Καριέρα
-------

### Σε συλλογικό επίπεδο

Ως Γαλατσιώτης (Καραγιαννέϊκα) ξεκίνησε την ποδοσφαιρική του καριέρα από τον Αετό Γαλατσίου από όπου τον απέκτησε ο Παναθηναϊκός το 1977 σε νεαρή ηλικία. Από το 1981 έως το 1983 αγωνίστηκε στον Απόλλωνα Αθηνών. Την επόμενη χρονιά επέστρεψε στον Παναθηναϊκό και αναδείχθηκε πρωταθλητής Ελλάδος έχοντας καθιερωθεί στο βασικό κορμό της ομάδας που διακρίθηκε για πολλά χρόνια. 

Συνολικά κατέκτησε 4 πρωταθλήματα Ελλάδας (1983-84, 1985-86, 1989-90, 1990-91), 7 Κύπελλα Ελλάδας (1984, 1986, 1988, 1989, 1991, 1993, 1994) και 3 Σούπερ Καπ (1988, 1993, 1994). 

Σημαντικότερες επιτυχίες στην ευρωπαϊκή του παρουσία με τον Παναθηναϊκό ήταν η συμμετοχή στον ημιτελικό του Κυπέλλου Πρωταθλητριών το 1985, η είσοδος στην οκτάδα του Κυπέλλου Πρωταθλητριών (συμμετοχή στους ομίλους) το 1992 και η είσοδος στην οκτάδα του Κυπέλλου ΟΥΕΦΑ το 1988.

Χαρακτηριστική στιγμή της καριέρας του υπήρξε η δικαστική διαμάχη που είχε προκύψει ανάμεσα στον Ολυμπιακό και τον Παναθηναϊκό, σχετικά με τη μεταγραφή του στους "ερυθρόλευκους" το καλοκαίρι του 1988, η οποία τελικά δεν πραγματοποιήθηκε.

### Στην εθνική Ελλάδας

Το ντεμπούτο του με την Ελλάδα πραγματοποιήθηκε στις 11 Απριλίου 1984, στην εντός έδρας φιλική αναμέτρηση με την Κύπρο (1-1). Αγωνίστηκε συνολικά σε 35 αγώνες και σημείωσε 2 τέρματα, μέχρι το 1993.

Τίτλοι
------

* 4 **Πρωταθλήματα Ελλάδας**:
	+ 1983-84, 1985-86, 1989-90, 1990-91
* 7 **Κύπελλα Ελλάδας**:
	+ 1983-84, 1985-86, 1987-88, 1988-89, 1990-91, 1992-93, 1993-94
* 3 **Σούπερ Καπ Ελλάδας**:
	+ 1988, 1993, 1994

Άλλες δραστηριότητες
--------------------

Το 2007 ανέλαβε τον ρόλο του αναλυτή της πορείας του Παναθηναϊκού στην τηλεοπτική εκπομπή "Αθλητική Κυριακή". Τον Μάιο του 2008 ανέλαβε καθήκοντα τεχνικού διευθυντή στον Παναθηναϊκό, θέση από την οποία αποχώρησε τον Ιούνιο του 2010.

Παραπομπές
----------

1. ↑  Τέλος και ο Αντωνίου, www.newsbeast.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Κώστα Αντωνίου στο national-football-teams
**Στρατευμένη τέχνη** ονομάζεται η τέχνη η οποία δεν εκφράζει και υπηρετεί κάποια συγκεκριμένη ιδεολογία.

Ιδεολογίες
----------

Η στρατευμένη τέχνη χρησιμοποιείται είτε με την ελεύθερη βούληση του καλλιτέχνη είτε του επιβάλλεται από το εκάστοτε καθεστώς με τρόπο προσανατολιστικό και δεσμευτικό, με απώτερο στόχο να τεθεί στην υπηρεσία της ιδεολογίας του.

Στην ιδεολογία στην οποία μπορεί να στρατευτεί η τέχνη ενός καλλιτέχνη είναι:

* η πολιτική,
* η κομματική,
* η φιλοσοφική και
* η θρησκευτική.

Βέβαια σχεδόν κανένας καλλιτέχνης δεν είναι δυνατόν να μην επηρεάζεται στη δημιουργία των έργων του, από τις ιδέες του κοινωνικού περιβάλλοντος μέσα στο οποίο ζει και από τις ιδεολογικές ή πνευματικές τάσεις της εποχής

Ποιότητα έργων
--------------

Η ποιότητα των έργων της στρατευμένης τέχνης μπορεί να είναι υψηλή ή χαμηλή ανάλογα με τους εξής δύο παράγοντες, της ελεύθερης ή επιβεβλημένης στράτευσης του καλλιτέχνη.

Στην πρώτη περίπτωση της ελεύθερης στράτευσης του καλλιτέχνη, εφόσον ο ίδιος υπηρετεί ένα ιδανικό του ανθρώπου και δεν παρεκκλίνει από το αισθητικό κάλλος, τότε μπορεί να έχουμε υψηλή ποιότητα. 

Στη δεύτερη περίπτωση της επιβεβλημένης στράτευσης του καλλιτέχνη, τα έργα του λόγω του ότι είναι προπαγανδιστικά και προωθούν ξένους με την τέχνη σκοπούς, και τουτέστιν η άσκηση της πνευματικής δημιουργίας τους είναι καταπιεσμένη και ανελεύθερη, αυτά χαρακτηρίζονται από χαμηλή ποιότητα.

Σημειώσεις
----------

1. ↑  Κομματικοποίηση της τέχνης.
2. ↑  Λειτουργούν ως προπαγανδιστικοί μοχλοί.
3. ↑  Κατώτερα των προσδοκιών των αναγνωστών, αλλά και των ίδιων των καλλιτεχνών.

Παραπομπές
----------

1. ↑  
Σ. ΓΚΙΚΑΣ - Δ. ΔΡΑΚΟΠΟΥΛΟΣ - Ι. ΕΥΑΓΓΕΛΛΟΥ - Χ. ΡΩΜΑΣ (1997). «Στρατευμένη τέχνη». *ΛΕΞΙΚΟ ΛΟΓΟΤΕΧΝΙΚΩΝ ΟΡΩΝ*. Αθήνα: Εκδόσεις Σαββάλας. σελ. 274. ISBN 960-460-197-0.
2. ↑  
Σ. ΓΚΙΚΑΣ - Δ. ΔΡΑΚΟΠΟΥΛΟΣ - Ι. ΕΥΑΓΓΕΛΛΟΥ - Χ. ΡΩΜΑΣ (1997). «Στρατευμένη τέχνη». *ΛΕΞΙΚΟ ΛΟΓΟΤΕΧΝΙΚΩΝ ΟΡΩΝ*. Αθήνα: Εκδόσεις Σαββάλας. σελ. 274. ISBN 960-460-197-0.
3. ↑  
Γεράσιμος Αν. Μαρκαντωνάτος (2013). «Στρατευμένη λογοτεχνία». *ΛΟΓΟΤΕΧΝΙΚΟΙ ΚΑΙ ΦΙΛΟΛΟΓΙΚΟΙ ΟΡΟΙ*. Αθήνα: Δημοσιογραφικός Οργανισμός Λαμπράκη Α.Ε. σελ. 318. ISBN 978-960-503-298-2.
4. ↑  
Γεράσιμος Αν. Μαρκαντωνάτος (2013). «Στρατευμένη λογοτεχνία». *ΛΟΓΟΤΕΧΝΙΚΟΙ ΚΑΙ ΦΙΛΟΛΟΓΙΚΟΙ ΟΡΟΙ*. Αθήνα: Δημοσιογραφικός Οργανισμός Λαμπράκη Α.Ε. σελ. 318. ISBN 978-960-503-298-2.
Το Vlad and Niki είναι ένα κανάλι στο YouTube με δύο αδέρφια, τον Vladislav Vashketov, γεννημένο στις 26 Φεβρουαρίου 2013, και τον Nikita Vashketov, γεννημένο στις 4 Ιουνίου 2015. Περιλαμβάνει επίσης περιστασιακά τη μητέρα τους, Victoria Vashketova, και τον μικρό αδερφό τους, Christian Sergey Vashketov, καθώς προσποιούνται ότι παίζουν, ταξιδεύουν ή ασχολούνται με άλλες δραστηριότητες στη Ρωσία. Ο Vlad, ο Nikita και οι γονείς τους, Sergey και Victoria (Vashketov), διαχειρίζονται συνολικά 21 κανάλια YouTube για τον Vlad και τον Nikita σε 18 γλώσσες. Από τον Οκτώβριο του 2021, τα κανάλια τους είχαν περισσότερους από 212 εκατομμύρια συνδρομητές και άνω των 118 δισεκατομμυρίων προβολών συνολικά. Από τις 29 Οκτωβρίου 2021, το κύριο κανάλι τους (Vlad and Niki) έχει 73 εκατομμύρια συνδρομητές και πάνω από 54 δισεκατομμύρια προβολές, καθιστώντας το 10ο κανάλι YouTube με τις περισσότερες συνδρομές στον κόσμο.

Οι Vlad και Nikita ξεκίνησαν το κανάλι τους στο YouTube στις 23 Απριλίου 2018. Αρχικά, το όνομα του καναλιού τους ήταν "Vladik Toys", όπου ο Vlad και η μαμά του έκαναν βίντεο unboxing παιχνιδιών, κυρίως με παιχνίδια Peppa Pig. Το περιεχόμενο τους εστιάζει σε μεγάλο βαθμό σε θέματα συναδέλφωσης και κοινής χρήσης. Στα περισσότερα από τα βίντεο τους, ο Vlad και ο Nikita παίζουν με παιχνίδια, δημιουργούν ιστορίες, κάνουν vlog στο Ντουμπάι και άλλα μέρη, προσποιούνται ότι παίζουν ρόλους και διαφημίζονται. Μερικές φορές, ενσωματώνουν παιδικές ρίμες στα βίντεό τους. Το πιο δημοφιλές τους βίντεο είναι το "Vlad and Niki - new Funny stories about Toys for Children".

Το 2019, ο Vlad και ο Nikita υπέγραψαν συμφωνία αντιπροσώπευσης με την Haven Global, μια εταιρεία αδειοδότησης με έδρα την Αυστραλία, για να αναπτύξουν νέο περιεχόμενο, ένα παγκόσμιο πρόγραμμα καταναλωτικών προϊόντων και άδειες για παιχνίδια και εφαρμογές για κινητά, καθώς και για τη διεθνή επέκταση της επωνυμίας τους. Υπέγραψαν επίσης συμφωνία με την Playmates Toys, μια εταιρεία που ιδρύθηκε στο Χονγκ Κονγκ το 1966 από τον Sam Chan για να κατασκευάζει παιδικά παιχνίδια. Τα προϊόντα τους είναι διαθέσιμα σε καταστήματα όπως τα Walmart, Target και Amazon.

Τα εκτιμώμενα ετήσια κέρδη του Vlad και του Nikita κυμαίνονται από 45,57 εκατομμύρια ευρώ έως 82,02 εκατομμύρια ευρώ. Το 2019, κρίθηκαν ως οι YouTubers που κερδίζουν τα περισσότερα χρήματα ανά βίντεο, με εκτιμώμενο ποσό 276,87 ευρό ανά βίντεο. Διαθέτουν επίσης μια εφαρμογή με το όνομα Vlad and Niki, καθώς και πολλά παιχνίδια, όπως Vlad and Niki Smart Games, Vlad and Niki Super Market, Vlad and Niki 12 Locks, Vlad and Niki Run, Vlad and Niki Monster Trucks και Vlad and Niki World στο Google Play Store.
Το **αττικόψαρο** (*Pelasgus marathonicus*) είναι ψάρι που ανήκει στον κλάδο των ακτινοπτερυγίων, στην οικογένεια των Κυπρινίδων, και ζει σε γλυκά νερά. Είναι ενδημικό στο γεωγραφικό διαμέρισμα της Στερεάς Ελλάδας. Περιγράφηκε για πρώτη φορά ως ξεχωριστό είδος με το όνομα *Leucaspius marathonicus* το 1921.

Είναι μικρό ψάρι, μήκους 3-7 εκ. Η πλευρική γραμμή έχει περίπου 40 λέπια, που εκτείνονται από τη γωνία της σχισμής της ουροδόχου κύστης έως τη βάση της ουράς. Το ραχιαίο πτερύγιο έχει 3 απλές και 7-8 διακλαδιζόμενες ακτίνες. Η ουρά είναι διχαλωτή. Το χρώμα του σώματος είναι γκριζοκαφέ, χλωμό στην κοιλιακή πλευρά με μια στενή, διαμήκη μαύρη ταινία στα πλευρά.

Εξάπλωση
--------

Το αττικόψαρο συναντάται στον Σπερχειό, στον βοιωτικό Κηφισό και στα ρέματα της πεδιάδας του Μαραθώνα. Παλαιότερα εντοπιζόταν και στον αθηναϊκό Κηφισό, αλλά εξαφανίστηκε κατά τη δεκαετία του 1970. Ανακαλύφθηκε εκ νέου στον ποταμό το 2013. 

Το αττικόψαρο απαιτεί περιοχές με αργή ροή ή και στάσιμα νερά. Συνήθη ενδιαιτήματά του είναι οι πηγές, οι βάλτοι και τα ποτάμια.

Έχει προσδόκιμο ζωής δύο ετών,  ενώ τρέφεται με μεγάλη ποικιλία υδρόβιων ασπόνδυλων, φυκιών και υπολειμμάτων.

Κατάσταση πληθυσμού
-------------------

Ο πληθυσμός στην περιοχή του Μαραθώνα έχει πληγεί σοβαρά από την αποστράγγιση υδάτων για την κάλυψη γεωργικών αναγκών, ενώ απειλείται επίσης από την ξηρασία, τη ρύπανση και την υπάρξη ειδών που είναι ξένα για τις περιοχές που απαντάται παραδοσιακά το αττικόψαρο, όπως η πέστροφα (*Oncorhynchus mykiss*) και το κουνουπόψαρο (*Gambusia holbrooki*). 

Το αττικόψαρο είναι απειλούμενο είδος, αλλά η Διεθνής Ένωση Προστασίας της Φύσης το ταξινομεί ως *σχεδόν απειλούμενο*.

Παραπομπές
----------

1. ↑  Vinciguerra, D. (1921). ««Descrizione di tre nuove specie di pesci delle acque dolci di Grecia.». Annali del Museo Civico di Storia Naturale "Giacomo Doria"». *Annali del Museo Civico di Storia Naturale "Giacomo Doria" Vol. 9:322-331*.
2. 1 2  Οικονομίδης, Παναγιώτης Σ.· Χρυσοπολίτου, Βασιλική (17 Ιουλίου 2010). «Ντάσκα Μαραθώνα ή Αττικόψαρο (Pelasgus marathonicus)». Κυνηγετικές σελίδες. Ανακτήθηκε στις 28 Νοεμβρίου 2017.
3. 1 2 3 4 5  Freyhof, J.; Kottelat, M. (2008). "*Pelasgus marathonicus*". *The IUCN Red List of Threatened Species*. **2008**: e.T135721A4192889. doi:10.2305/IUCN.UK.2008.RLTS.T135721A4192889.en.
4. ↑  «Re-discovery of the Marathon Minnow in Athens' Kifissos River!». *Athens Nature Journal*. Stam Zogaris. Ανακτήθηκε στις 28 Νοεμβρίου 2017.
5. ↑  «Pelasgus marathonicus». Jeorg Freyhof. Αρχειοθετήθηκε από το πρωτότυπο στις 21 Δεκεμβρίου 2022. Ανακτήθηκε στις 28 Νοεμβρίου 2017.

Πηγές
-----

* Kottelat, M. & Freyhof, J. 2007. Handbook of European Freshwater Fishes. Kottelat, Cornol and Freyhof, Berlin, xiv + 646 pp
Μια **προνύμφη** είναι μια ξεχωριστή νεανική μορφή που πολλά ζώα υποβάλλονται πριν τη μεταμόρφωσή τους σε ενήλικες. Τα ζώα με έμμεση ανάπτυξη, όπως έντομα , αμφίβια ή κνιδόζωα συνήθως έχουν μια φάση προνύμφης στον κύκλο ζωής τους.

Η εμφάνιση της προνύμφης είναι γενικά πολύ διαφορετική από την ενήλικη μορφή ( π.χ. κάμπιες και πεταλούδες ), συμπεριλαμβανομένων διαφορετικών μοναδικών δομών και οργάνων που δεν εμφανίζονται στη μορφή ενηλίκων. Η διατροφή τους μπορεί επίσης να είναι σημαντικά διαφορετική.

Οι προνύμφες προσαρμόζονται συχνά σε περιβάλλοντα ξεχωριστά από τους ενήλικες. Για παράδειγμα, κάποιες προνύμφες, όπως οι γυρίνοι, ζουν σχεδόν αποκλειστικά σε υδάτινα περιβάλλοντα, αλλά μπορούν να ζουν έξω από το νερό ως ενήλικα βατράχια. Ζώντας σε ένα ξεχωριστό περιβάλλον, οι προνύμφες μπορούν να προστατευθούν από τους θηρευτές και να μειώσουν τον ανταγωνισμό για τους πόρους με τον ενήλικα πληθυσμό.

Τα ζώα στο στάδιο των προνυμφών θα καταναλώνουν τροφή για να τροφοδοτήσουν τη μετάβασή τους στη μορφή ενηλίκων. Σε ορισμένα είδη, όπως τα θυσανόποδα, οι ενήλικες είναι ακίνητοι αλλά οι προνύμφες τους είναι κινητές και χρησιμοποιούν τη κινητή μορφή τους για να διανέμουν τους εαυτούς τους.

Ορισμένες προνύμφες εξαρτώνται από τους ενήλικες για να τα ταΐσουν. Σε πολλά είδη υμενόπτερων, οι προνύμφες τρέφονται από θηλυκές εργάτριες. Στη Ropalidia marginata (είδος σφήκας) τα αρσενικά είναι επίσης ικανά να ταΐζουν τις προνύμφες αλλά είναι πολύ λιγότερο αποτελεσματικά, ξοδεύοντας περισσότερο χρόνο και φέρνοντας λιγότερα τρόφιμα στις προνύμφες.

Οι προνύμφες ορισμένων ειδών (για παράδειγμα, μερικά νεογνά ) μπορεί να γίνουν έφηβες και δεν αναπτύσσονται περαιτέρω στη μορφή ενηλίκων. Αυτός είναι ένας τύπος νεοτενίας.

Είναι μια παρανόηση ότι η μορφή νυμφών αντανακλά πάντα την εξελικτική ιστορία της ομάδας. Αυτό θα μπορούσε να συμβεί, αλλά συχνά το στάδιο των προνυμφών εξελίχθηκε δευτερευόντως, όπως και στα έντομα. Σε αυτές τις περιπτώσεις η μορφή προνύμφης μπορεί να διαφέρει περισσότερο από τη μορφή ενήλικα από την κοινή προέλευση της ομάδας.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85074735
* GND: 4166781-5
* BNF: cb11932188g (data)
* NKC: ph174603

 |

 |
Οι κήποι Μπαχάι στη Χάιφα του Ισραήλ
Ο Κήπος είναι ένα κομμάτι γης για την καλλιέργεια διάφορων φυτών. Συνήθως καλείται το οικόπεδο ενός ιδιωτικού κτιρίου κήπος. Μια εξαίρεση είναι ο **Βοτανικός** Κήπος, ο οποίος έχει έναν καθαρά επιστημονικό σκοπό. Ο κήπος για την καλλιέργεια των λαχανικών λέγεται **λαχανόκηπος**, για την καλλιέργεια λουλουδιών **ανθόκηπος.**

Η κηπουρική είναι η δραστηριότητα της ανάπτυξης και της διατήρησης του κήπου. Αυτή η εργασία γίνεται από έναν ερασιτέχνη ή επαγγελματικό κηπουρό. Ο **κηπουρός** επίσης εργάζεται σε άλλους χώρους όπως τα δημόσια πάρκα. Η αρχιτεκτονική τοπίων είναι μια επαγγελματική δραστηριότητα με τους αρχιτέκτονες τοπίων που έχουν ειδικευτεί στο σχεδιασμό δημόσιων και εταιρικών κήπων.

Ιστορία
-------

Η δημιουργία των κήπων δεν είναι φαινόμενο της νεότερης ιστορίας της ανθρωπότητας. Η τέχνη της διαμόρφωσης των κήπων άρχισε να διαδίδεται από τους πρώτους ασιατικούς πολιτισμούς και στην αρχαία Αίγυπτο κι από εκεί στην Ελλάδα. Από τους πιο γνωστούς κήπους της αρχαιότητας ήταν οι κρεμαστοί της Βαβυλώνας, ένα από τα εφτά θαύματα του κόσμου.

Στην Περσία υπήρχαν οι λεγόμενοι παράδεισοι μέσα στους οποίους, εκτός από τα διάφορα λουλούδια και δέντρα που καλλιεργούσαν, υπήρχαν και διάφορα εξωτικά πουλιά και ζώα, ενώ οι Πέρσες βασιλιάδες χρησιμοποιούσαν τους κήπους και σαν τόπους κυνηγιού. Αλλά και στην αρχαία Ελλάδα υπήρχαν κήποι, γιατί οι Έλληνες πίστευαν ότι ανάμεσα στους κήπους και στους θεούς υπήρχε κάποια σχέση, γι' αυτό γύρω απ' τους ναούς δημιουργούσαν κήπους. Ο πιο ονομαστός ήταν ο κήπος της Ακαδημίας. Στη Ρώμη η τέχνη των κήπων γνώρισε καινούρια ακμή. Εκτός από τους δημόσιους αναπτύσσονται και οι ιδιωτικοί καθώς και πάρκα. Ανάμεσα στους πιο γνωστούς ήταν οι κήποι στα σπίτια του Λούκουλου, του Μαικήνα κλπ.

Στο μεσαίωνα η τέχνη των κήπων περιορίζεται στα μοναστήρια. Με την Αναγέννηση αρχίζει και πάλι ν' αναπτύσσεται και να γνωρίζει καινούρια ακμή. Στην Ιταλία αναπτύσσεται μια νέα νοοτροπία στην κατασκευή και στη διαρρύθμιση των κήπων που διαδίδεται σ' όλη την Ευρώπη. Το χαρακτηριστικό του κήπου με την ιταλική τεχνοτροπία είναι τα διάφορα παρτέρια, οι λίμνες κλπ. Παράλληλα στην Αγγλία δημιουργείται άλλο στυλ, περισσότερο προσαρμοσμένο στη φύση που υπάρχει στα Αγγλικά νησιά.

Στη σημερινή εποχή η κηποτεχνία έχει ακολουθήσει άλλο δρόμο και βασίζεται κυρίως στο μικρό χώρο που έχει στη διάθεσή του το κάθε σπίτι για τη δημιουργία ιδιωτικού κήπου, ενώ, παράλληλα, γίνεται προσπάθεια σε πολλές χώρες να γίνει μια όσο το δυνατό καλύτερη αξιοποίηση του ακάλυπτου χώρου.

Εξωτερικοί σύνδεσμοι
--------------------

* Πολυμέσα σχετικά με το θέμα  Gardens στο Wikimedia Commons
* Λεξιλογικός ορισμός του κήπος  στο Βικιλεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85053101
* GND: 4019286-6
* BNF: cb11936865q (data)
* HDS: 007953
* NDL: 00572757
* NKC: ph116727
* BNE: XX530952

 |

 |
Ο **Εννς** (γερμανικά: Enns‎‎) είναι νότιος παραπόταμος του Δούναβη, που ενώνεται με αυτόν στο σημείο όπου είναι χτισμένη η ομώνυμη αυστριακή πόλη Εννς. Ο ποταμός αυτός είναι σε μεγάλο τμήμα του το σύνορο μεταξύ των ομόσπονδων κρατιδίων της Κάτω Αυστρίας και της Άνω Αυστρίας. Έχει μήκος 253 χιλιομέτρων και το σχήμα της διαδρομής που ακολουθεί θυμίζει το λατινικό γράμμα «J». Ρέει από τις πηγές του που βρίσκονται κοντά στο χωριό Φλάχαου (γερμανικά: Flachau‎‎ με κατεύθυνση εν γένει προς τα ανατολικά και περνά από τις πόλεις Ράντστατ (γερμανικά: Radstadt‎‎), Σλάντμινγ (γερμανικά: Schladming‎‎) και Λίτσεν (γερμανικά: Liezen‎‎) για να στραφεί στη συνέχεια προς βορά κοντά στο χωριό Χίφλαου (γερμανικά: Hieflau‎‎) και να περάσει από το χωριό Βέγιερ (γερμανικά: Weyer‎‎), την κωμόπολη (γερμανικά: Ternberg‎‎) και την πόλη Στάιερ (γερμανικά: Steyr‎‎) για να ενωθεί τελικά με τον Δούναβη στο σημείο που βρίσκεται το Εννς.

Παραπομπές
----------

1. 1 2  "Karte-Enns" (river map in German), RadTouren.at (Austria), May 2009, webpage: RT-map στο Wayback Machine (archive index) (236kb).
Η **Μάργκαρετ Γκόγκα Μολόμο** (*Margaret Ghogha Molomo*) είναι νοτιοαφρικανή ακτιβίστρια για το περιβάλλον που κάνει εκστρατεία εναντίον των εξορύξεων προς υπεράσπιση του δικαιώματος για ένα υγιές περιβάλλον. Κατάγεται από το χωριό Masodi, στην επαρχία Limpopo της νότιας Αφρικής.

Περιβαλλοντικός ακτιβισμός
--------------------------

Η Μολόμο είναι αναπληρώτρια πρόεδρος του Κοινοτικού Δικτύου Μεταλλευτικής και Περιβαλλοντικής Δικαιοσύνης της Νότιας Αφρικής, ενός οργανισμού που συντονίζει ομάδες ανθρώπων των οποίων τα δικαιώματα έχουν επηρεαστεί από τις εξορύξεις στην περιοχή. Το δίκτυο αυτό λειτουργεί από το 2012.

Η Μολόμο βοήθησε την κοινότητα του Μοκοπάνε σε μια διαμάχη που είχε με μια εταιρεία εξορύξεων, η οποία επιχείρησε να λειτουργήσει σε γη που χρησιμοποιούνταν από την κοινότητα Μοκοπάνε χωρίς την συγκατάθεσή τους. Επιπλέον, η ίδια εταιρεία πραγματοποιούσε εξορύξεις σε γη που προοριζόταν για γεωργικούς σκοπούς και σε περιοχές που περιλάμβαναν μερικούς από τους τάφους της κοινότητας. Η Μολόμο και το Κοινοτικό Δίκτυο Μεταλλευτικής Δικαιοσύνης προσπάθησαν να προστατεύσουν τα δικαιώματα της κοινότητας με ένδικα μέσα και δικαστικές διαδικασίες.

Κατά την διάρκεια της πανδημίας του κορονοϊού, το έργο της Μολόμο έγινε πολύ πιο δύσκολο λόγω της αδυναμίας για συγκεντρώσεις και της έλλειψης επικοινωνιακών υποδομών σε αγροτικές περιοχές της Νότιας Αφρικής. Αντίθετα εργάστηκε για να ευαισθητοποιήσει για τις παραδοσιακές πρακτικές και ευθύνες των γυναικών στα χωριά της κοινότητας Limpopo, πολλές από τις οποίες έγιναν ακόμα πιο δύσκολες ή αδύνατες εξαιτίας της πανδημίας. Τόνισε ιδιαίτερα την ανησυχία της για το ότι οι εταιρείες εξορύξεων μπορούν να επωφεληθούν από την αδυναμία των χωρικών να ασκήσουν τα πολιτιστικά δικαιώματά τους, καταπατώντας περαιτέρω σημαντικούς χώρους στα προγονικά εδάφη.

Παραπομπές
----------

1. ↑  «@UN Human Rights Southern Africa auf Twitter: "Margaret Ghogha Molomo is an environmental activist from #SouthAfrica. She fights against mining companies that violate people's constitutional right to a healthy #environment. On #WomensDay we are celebrating our #humanrights defenders & hope you join us. #IWD #IStandWithHer… https://t.co/PbVaVcgNcc"». *web.archive.org*. 8 Μαρτίου 2021. Αρχειοθετήθηκε από το πρωτότυπο στις 8 Μαρτίου 2021. Ανακτήθηκε στις 1 Μαΐου 2021.  Εξωτερικός σύνδεσμος στο `|title=` (βοήθεια)CS1 maint: Unfit url (link)
2. ↑
3. ↑  «Mining and Environmental Justice Community Network of South Africa». *Centre for Environmental Rights* (στα Αγγλικά). Ανακτήθηκε στις 1 Μαΐου 2021.
4. ↑  «About». *MEJCON-SA* (στα Αγγλικά). Ανακτήθηκε στις 1 Μαΐου 2021.
5. ↑
Ο **Φραν Σιλβεστρε** (Ισπανικά:Fran Silvestre, Βαλένθια, 5 Ιουλίου 1976) είναι Ισπανός αρχιτέκτονας.

Ζωή και σταδιοδρομία
--------------------

Με εκπαίδευση στην αρχιτεκτονική στο Πολυτεχνείο της Βαλένθια, απέκτησε εξειδίκευση στον πολεοδομικό σχεδιασμό στο Αϊντχόφεν το 2001, με τη μέγιστη δυνατή βαθμολογία. Κατά τη διάρκεια της παραμονής του στην Ολλανδία, συνεργάστηκε με το γραφείο MVRDV. Από το 2002 ως το 2004 εργάστηκε στο γραφείο του Álvaro Siza στο Πόρτο. Στη συνέχεια, επέστρεψε στη Βαλένθια και, ένα χρόνο αργότερα, το 2005, ίδρυσε το δικό του αρχιτεκτονικό γραφείο, το Fran Silvestre Arquitectos.

Το έργο του αντικατοπτρίζει εμφανείς επιρροές από τον αρχιτέκτονα και βραβευμένο με το βραβείο Pritzker, Άλβαρου Σίζα Βιέιρα, καθώς και από τον γλύπτη Andreu Alfaro, μεταξύ άλλων. Τα έργα του περιλαμβάνουν στοιχεία όπως η μονάδα, η σειροποίηση και μια προσεκτική επεξεργασία του φωτός. Ορισμένα από τα πιο αξιοσημείωτα έργα του περιλαμβάνουν το Κέντρο Τέχνης και Αμφιθέατρο της Alfafar (2008), το Σπίτι του Αίθριου (2009), το Σπίτι της Καρδιάς του Βράχου (2011), το Σπίτι Balint (2014) και το Σπίτι μεταξύ των Πευκών (2016).

Το έργο του έχει αναγνωριστεί ευρέως σε διεθνές επίπεδο, κερδίζοντας βραβεία όπως το Red Dot Design Award, το German Design Award σε διάφορες περιπτώσεις και το βραβείο της Ισπανικής Μπιενάλε Αρχιτεκτονικής και Πολεοδομίας. Επίσης, έχει συμμετάσχει σε διεθνή συνέδρια, όπως το Cityliv στο Μάαστριχτ το 2013 και το Διεθνές Συνέδριο Αρχιτεκτονικής της Παναμά το 2014. Το έργο του έχει δημοσιευτεί σε γνωστά περιοδικά όπως το GA Houses, το On-Site, το TC Cuadernos και το Arquitectura Viva, και έχει παρουσιαστεί σε εξειδικευμένα βιβλία αρχιτεκτονικής που έχουν εκδοθεί από εκδοτικούς οίκους όπως η Taschen και η Phaidon Press. Τα έργα του έχουν επίσης παρουσιαστεί σε εκθέσεις που έχουν πραγματοποιηθεί σε διάφορες χώρες.

Παραπομπές
----------

1. ↑

Βιβλιογραφία
------------

* David Cohn: "Fran Silvestre Arquitectos: Scenarios for life", 2017, TC Cuadernos, ISBN 978-84-947421-6-3
* Philip Jodidio: *Fran Silvestre Architects*, 2023, Rizzoli, ISBN 9780847872718
Μια **δακτυλιοειδής έκλειψη ηλίου** έλαβε χώρα στις 21 Ιουνίου 2020. Μια έκλειψη ηλίου συμβαίνει όταν η Σελήνη περνάει ανάμεσα στη Γη και τον Ήλιο, οπότε αποκρύπτει εντελώς ή εν μέρει τον ηλιακό δίσκο για έναν παρατηρητή στη Γη. Μια δακτυλιοειδής έκλειψη ηλίου συμβαίνει όταν η φαινόμενη διάμετρος της Σελήνης είναι μικρότερη από την ηλιακή, εμποδίζοντας το μεγαλύτερο μέρος του φωτός του Ήλιου κάνοντας τον Ήλιο να μοιάζει με δακτυλίδι. Μια δακτυλιοειδής έκλειψη εμφανίζεται ως μερική έκλειψη σε μια περιοχή της Γης με χιλιάδες χιλιόμετρα πλάτος.

Αυτή η ηλιακή έκλειψη συνέβη ένα σεληνιακό έτος μετά την έκλειψη της 2ας Ιουλίου 2019.

Όταν συμβαίνει μια ηλιακή έκλειψη, είναι σημαντικό να ληφθούν προειδοποιήσεις για την υγεία. Αυτό συμβαίνει επειδή είναι επικίνδυνο να παρατηρήσουμε με γυμνό μάτι μια έκλειψη χωρίς τον κατάλληλο εξοπλισμό.

Πού θα είναι ορατή η έκλειψη
----------------------------

Η έκλειψη ήταν ορατή ως *μερική* στις εξής περιοχές: Αφρική, Νοτιοανατολική Ευρώπη, Ασία.

Η *δακτυλιοειδής* έκλειψη(κάλυψη άνω του 95% του ηλιακού δίσκου) ήταν ορατή σε: Κεντρική Αφρική, Μέση Ανατολή, Νότια Ασία(Πακιστάν, Ινδία, Κίνα) και στον Ειρηνικό Ωκεανό.

Η έκλειψη ήταν ορατή σε ολόκληρη την Ελλάδα ως *μερική*. Η κάλυψη του ηλιακού δίσκου από τη Σελήνη δεν ξεπέρασε το 20%, με την καλύτερη παρατήρηση να είναι στο Καστελόριζο (19,6%), ενώ στη Βόρεια Ελλάδα δεν ξεπέρασε το 10%.

Το "μονοπάτι" της έκλειψης.

Δείτε επίσης
------------

Κατάλογος ηλιακών εκλείψεων ορατών από την Ελλάδα

Ηλιακή έκλειψη της 2ας Αυγούστου 2027

Παραπομπές
----------

1. ↑
2. ↑
3. ↑

* solar-eclipse.de: *Η δακτυλιοειδής ηλιακή έκλειψη της 21/2/2020*
Το **Αράκ** (Αραβικά: ﻋﺮﻕ) είναι ένα ισχυρό αλκοολούχο ποτό με γεύση γλυκάνισου, γνωστό στη Μέση Ανατολή και στην Κεντρική Ασία. Ανάλογα με τη χώρα και την περιοχή, διαφέρει ως προς την ποσότητα αλκοόλ, τις πρώτες ύλες και τη διαδικασία παραγωγής.

Αράκ με νερό και πάγο
Το Αράκ είναι προϊόν απόσταξης, επομένως η παραγωγή του απαιτεί ορισμένες τεχνικές γνώσεις και ειδικό εξοπλισμό. Οι πρώτες ύλες μπορεί να είναι διάφορες: γάλα (αλόγου ή αγελαδινό), ρύζι ή σταφύλι. Ο γλυκάνισος δίνει στο μίγμα αράκ-νερού (ή πάγου) το χαρακτηριστικό γαλακτώδες χρώμα του.

Παραπομπές
----------

1. ↑  «Arak: the Middle Eastern Drink». *The Spruce Eats* (στα Αγγλικά). Ανακτήθηκε στις 25 Μαρτίου 2024.

Εξωτερικοί σύνδεσμοι
--------------------

* Πολυμέσα σχετικά με το θέμα  Arak (drink) στο Wikimedia Commons
Τίνε Ούρναουτ
Ο **Τίνε Ούρναουτ** (γεννήθηκε στις 3 Σεπτεμβρίου 1988) είναι Σλοβένος επαγγελματίας διεθνής πετοσφαιριστής, ο οποίος αγωνίζεται ως ακραίος. Κατά τη διάρκεια της μέχρι στιγμής καριέρας του έχει αγωνιστεί στα πρωταθλήματα της Σλοβενίας, της Ιταλίας, της Ελλάδας, της Πολωνίας και της Τουρκίας. Επίσης, είναι αθλητής του μπιτς βόλλει.

Καριέρα
-------

Ο Τίνε Ούρναουτ έκανε τα πρώτα του βήματα στο χώρο της πετοσφαίρισης στις ακαδημίες της Αουτοκομέρς Μπλεντ, με την οποία υπέγραψε το πρώτο του επαγγελματικό συμβόλαιο το 2006 σε ηλικία 18 ετών. Στη Μπλεντ παρέμεινε μέχρι το 2008 έχοντας καταφέρει προηγουμένως να κατακτήσει δύο πρωταθλήματα Σλοβενίας (2007, 2008), δύο Κύπελλα Σλοβενίας (2007, 2008) και ένα Top Teams Cup (2007). 

Οι πολύ καλές εμφανίσεις του Ούρναουτ με τη φανέλα της Μπλεντ προκάλεσε το ενδιαφέρον αρκετών ομάδων εντός κι εκτός Σλοβενίας. Τελικά, η ομάδα που κατάφερε να τον κάνει δικό της ήταν η ιταλική Κόπρα Πιατσιένζα. Ωστόσο, επειδή σύμφωνα με τους κανονισμούς της Ιταλίας ο Ούρναουτ δε μπορούσε ακόμα να αγωνιστεί στο ιταλικό πρωτάθλημα λογω του νεαρού της ηλικίας του, η διοίκηση του ιταλικού συλλόγου αποφάσισε να τον παραχωρήσει κάπου ως δανεικό. Η ομάδα που έδειξε το μεγαλύτερο ενδιαφέρον ήταν ο Ολυμπιακός Πειραιώς και τελικά κατάφερε να τον αποκτήσει ως δανεικό για ένα χρόνο. 

Κατά τη διάρκεια της παρουσίας του στην ομάδα του Πειραιά, ο Ούρναουτ πραγματοποίησε πολύ καλές εμφανίσεις και το τέλος της αγωνιστικής περιόδου 2008-09 τον βρήκε Πρωταθλητή αλλά και Κυπελλούχο Ελλάδος. Οι πολύ καλές του εμφανίσεις με την ελληνική ομάδα οδήγησαν στην επιστροφή του στην Πιατσένζα. Στην Ιταλική ομάδα παρέμεινε για ένα χρόνο, χωρίς ωστόσο να εντυπωσιάσει, με αποτέλεσμα να φεύγει και πάλι από την ιταλική ομάδα, αυτή τη φορά με προορισμό την Πολωνία και τη Ζάκσα Κόζλε. Στην πολωνική ομάδα παρέμεινε για ένα χρόνο.

Το 2011 επέστρεψε στην Ιταλία στην οποία παρέμεινε για τα επόμενα δύο χρόνια αγωνιζόμενος στις Ούμπρια Βόλει (2011-12) και Καλίπο Σπορτ (2012-13). 

Το 2013 ταξίδεψε στην Τουρκία προκειμένου να μεταγραφεί στην Αρκάσπορ Κουλούμπου. Στην τουρκική ομάδα παραμένει μέχρι και σήμερα.

Διεθνείς συμμετοχές
-------------------

Ο Τίνε Ούρναουτ είναι διεθνής με την εθνική ομάδα πετοσφαίρισης ανδρών της Σλοβενίας από το 2006 και έχει πραγματοποιήσει μέχρι σήμερα αρκετές συμμετοχές.

Τίτλοι
------

* 2 Πρωταθλήματα Σλοβενίας: 2007, 2008
* 2 Κύπελλα Σλοβενίας: 2007, 2008
* 1 Top Teams Cup: 2007
* 1 Πρωτάθλημα Ελλάδας: 2009
* 1 Κύπελλο Ελλάδας: 2009

Πηγές
-----

* Στα ερυθρόλευκα ο Ούρναουτ[*νεκρός σύνδεσμος*]
* Στη Ζάκσα Κόζλε ο Ούρναουτ Αρχειοθετήθηκε 2016-03-04 στο Wayback Machine.
* Χρυσοί στο τουρνουά μπιτς βόλλει οι Τζούριτς-Ούρναουτ Αρχειοθετήθηκε 2016-03-04 στο Wayback Machine.
Αυτό το λήμμα αφορά το **τμήμα καλαθοσφαίρισης** του Πανελευσινιακού.  Για το τμήμα ποδοσφαίρου, δείτε: Πανελευσινιακός Α.Ο..  
Ο **Πανελευσινιακός Αθλητικός Όμιλος** είναι ελληνικό αθλητικό σωματείο που δραστηριοποιείται στην περιοχή της Ελευσίνας, στην Αττική. Επίσημο έτος ίδρυσής του είναι το 1931 και οι αθλητές του αγωνίζονται με χρώματα το μπλε και το λευκό. Στο έμβλημά της απεικονίζονται ένα στάχυ, το σύμβολο της πόλης, γι' αυτό και το προσωνύμιο των μελών του είναι *«σταχυοφόροι»*.

Το τμήμα καλαθοσφαίρισης του συλλόγου λειτούργησε για πρώτη φορά το 1969  και σε κάποια στιγμή της πορείας του ανεξαρτητοποιήθηκε τυπικά υπό την ονομασία **Πανελευσινιακός Αθλητικός Όμιλος Καλαθοσφαίρισης**. Ωστόσο διατηρεί παραλλαγή του εμβλήματος του μητρικού συλλόγου, καθώς και τα ίδια χρώματα. Έδρα του είναι το Β' Κλειστό Γυμναστήριο Ελευσίνας «Παναγιώτης Βογιατζής», γνωστό και ως «Γούβα», χωρητικότητας 1.000 καθήμενων θεατών.

Τμήμα καλαθοσφαίρισης ανδρών
----------------------------

Κύριο λήμμα: Πανελευσινιακός (καλαθοσφαίριση ανδρών)

Τμήμα καλαθοσφαίρισης γυναικών
------------------------------

Κύριο λήμμα: Πανελευσινιακός (καλαθοσφαίριση γυναικών)
Το τμήμα καλαθοσφαίρισης γυναικών του Πανελευσινιακού λειτούργησε για πρώτη φορά το 1995. Έχει τη νομική μορφή ερασιτεχνικού σωματείου. Διαθέτει τόσο ομάδα ενηλίκων γυναικών, όσο και ακαδημίες νεαρών αθλητριών.

Παραπομπές
----------

1. ↑  «Ίδρυση του Πανελευσινιακού», πληροφορίες στον επίσημο ιστότοπο του ανδρικού τμήματος καλαθοσφαίρισης του συλλόγου.
2. ↑  «Ιστορία», πληροφορίες στον επίσημο ιστότοπο του ανδρικού τμήματος καλαθοσφαίρισης του συλλόγου.
3. ↑  Β' Κλειστό Γυμναστήριο Ελευσίνας «Γούβα» Αρχειοθετήθηκε 2016-05-14 στο Wayback Machine. πληροφορίες στον ιστότοπο Gipeda.gr.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Πανελευσινιακός (τμήμα καλαθοσφαίρισης ανδρών), επίσημος ιστότοπος.
* Πανελευσινιακός (τμήμα καλαθοσφαίρισης γυναικών), ανενεργός επίσημος ιστότοπος.
* Πανελευσινιακός (ακαδημίες καλαθοσφαίρισης), επίσημος ιστότοπος.
* Πανελευσινιακός (τμήματα καλαθοσφαίρισης), επίσημος λογαριασμός στο Facebook.
* Πανελευσινιακός (τμήματα καλαθοσφαίρισης), επίσημος λογαριασμός στο Twitter.
* Β' Κλειστό Γυμναστήριο Ελευσίνας «Γούβα» Αρχειοθετήθηκε 2016-05-14 στο Wayback Machine. πληροφορίες στον ιστότοπο Gipeda.gr.
Το ***Πορφύρα και αίμα*** είναι μια ασπρόμαυρη τηλεοπτική σειρά της ελληνικής τηλεόρασης που μεταδοδόταν από την ΥΕΝΕΔ το 1977 κάθε Τετάρτη. Το πρώτο επεισόδιο προβλήθηκε στις 7 Δεκεμβρίου 1977. Τη σειρά σκηνοθετούσε ο Νίκος Φώσκολος (ο οποίος έγραψε και το σενάριο, που βασιζόταν στο μυθιστόρημα του Κώστα Κυριαζή *Ρωμανός Διογένης*) με τηλεσκηνοθέτη τον Κώστα Ανδρίτσο. Η σειρά έχει θέμα τον έρωτα της αυτοκράτειρας του Βυζαντίου με έναν στρατηγό που ετοιμάζει επανάσταση εναντίον της.

Πλοκή
-----

Στην Κωνσταντινούπολη του 1067 μ.Χ. ο αυτοκράτωρ καίσαρ Ιωάννης Δούκας είναι βαριά άρρωστος με αποτέλεσμα να ξεσπάσουν συνωμοσίες για την διαδοχή, οι οποίες αποδιοργανώνουν το κράτος. Η αυτοκράτειρα Ευδοκία Μακρεμβολίτισσα που τον διαδέχεται προσπαθεί να ισορροπήσει ανάμεσα στις δυο κυρίαρχες τάξεις της βυζαντινής κοινωνίας, τους στρατιωτικούς και τους παλατιανούς. Ο στρατηγός Ρωμανός Δ΄ Διογένης, απογοητευμένος από τη στρατιωτική αποδιοργάνωση της χώρας και τις επιθέσεις των Σελτζούκων Τούρκων, προετοιμάζει επανάσταση με στόχο την κατάκτηση της εξουσίας. Το κίνημα προσδιορίζεται για την ημέρα του Δεκαπενταύγουστου. Προηγουμένως, ο Ρωμανός συναντάται με την αυτοκράτειρα Ευδοκία, η οποία συγκινείται από το παράστημα και το χαρακτήρα του στρατηγού και τον ερωτεύεται. Ο Μιχαήλ Ψελλός, αρχηγός των παλατιανών, παρακολουθεί στενά τη δραστηριότητα του Ρωμανού και δίνει στην Αυγούστα όλες τις αποδείξεις για την ενοχή του στρατηγού. Το δίλημμα είναι μεγάλο, καθώς η αυτοκράτειρα πρέπει να καταδικάσει τον άντρα με τον οποίο είναι ερωτευμένη.

Διανομή
-------

* Νίκος Βασταρδής ως Ρωμανός Δ΄ Διογένης
* Βούλα Ζουμπουλάκη ως Ευδοκία
* Δημήτρης Μυράτ ως Μιχαήλ Ψελλός
* Γωγώ Ατζολετάκη ως Θεοδώρα
* Ερρίκος Μπριόλας ως Βασιλάκιος
* Αλμπέρτο Εσκενάζυ ως Μιχαήλ
* Χρήστος Κωνσταντόπουλος ως Γεώργιος
* Γιώργος Τζώρτζης ως Ιωάννης Δούκας
* Γιώργος Βουτσίνος ως Κωνσταντίνος Ίσαυρος
* Άννα Αδριανού ως κόρη Ρωμανού
* Σπύρος Χατζάρας ως Ουρσέλιος
* Νίκος Φιλιππόπουλος ως Πειναλέων

Παραπομπές
----------

1. 1 2 3  «Πορφύρα και Αίμα». *retrodb.gr*. Ανακτήθηκε στις 29 Μαρτίου 2024.